นิกเกอิปิดเช้าลบ 26.17 จุด เหตุเยนแข็ง-น้ำมันร่วง
นิกเกอิปิดเช้าลบ 26.17 จุด เหตุเยนแข็ง-น้ำมันร่วง
17 ก.พ. 2559

ดัชนีนิกเกอิตลาดหุ้นโตเกียวปิดภาคเช้าอ่อนแรงลงในวันนี้ โดยดัชนีนิกเกอิปิดภาคเช้าลดลง 26.17 จุด หรือ 0.16% แตะที่ 16,028.26 จุด เนื่องจากบรรยากาศการซื้อขายได้รับแรงกดดันจากราคาน้ำมันดิบตลาดนิวยอร์กที่ร่วงลงเมื่อคืนนี้ นอกจากนี้ การแข็งค่าของเงินเยนยังได้ฉุดหุ้นกลุ่มส่งออกปรับตัวลงด้วย
ในช่วงแรกนั้น ดัชนีนิกเกอิดีดตัวขึ้นขานรับดัชนีดาวโจนส์ตลาดหุ้นนิวยอร์กที่พุ่งขึ้นแข็งแกร่งเมื่อคืนนี้ แต่หลังจากนั้นดัชนีนิกเกอิอ่อนแรงลงเนื่องจากเงินเยนแข็งค่าขึ้นแตะกรอบบน 113 เยนในการซื้อขายช่วงเช้านี้ นอกจากนี้ ดัชนีนิกเกอิยังได้รับแรงกดดันจากราคาน้ำมันดิบตลาดนิวยอร์กที่ร่วงลงเมื่อคืนนี้ด้วย
หุ้นกลุ่มส่งออกร่วงลงหลังจากเงินเยนแข็งค่าขึ้น โดยหุ้นโตโยต้า มอเตอร์ ดิ่งลง 2.4% และหุ้นฟูจิ เฮฟวี่ อินดัสทรีส์ ร่วงลง 2.5%